फर्रुखाबाद। गंगा-जमुनी तहजीब की प्रतीक ऐतिहासिक दरगाह में शेख मखदूम बुर्राक लंगर जहां के उर्स व मेले में अपार जनसमूह उमड़ा। दरगाह पहुंचकर अकीदतमंदों ने मजार पर हाजिरी दी और चादरपोशी की रस्म अदा कर मुरादें मांगीं। सैकड़ों छड़ीबाज ले चल पीर की सदाओं के बीच सज्जादा नशीन का डोला लेकर दरगाह पहुंचे। इस अवसर पर उमड़ी भीड़ के कारण चौतरफा सड़कें और गांव की गलियां तंग पड़ गईं। उर्स में जनपद के अलावा कानपुर, मैनपुरी, फिरोजाबाद से भी लोग जियारत करने यहां पहुंचे। उमड़ी भीड़ नियंत्रित करने को मेला प्रबंध समिति ने चाक-चौबंद व्यवस्था की थी।